ශල්‍යකර්මයකින් පසු තම දරුවා ආබාධිත තත්ත්වයට පත් වූ බව පවසමින් මවක සහ පියෙකු කොළඹ ජාතික රෝහල ඉදිරිපිට අද විරෝධතාවක නිරත වුණා.පිළිකා රෝගයක් යැයි පවසා දරුවාට ශල්‍යකර්මය සිදු කර ඇතත් පසුව අනාවරණ වී ඇත්තේ ඔහුට එවැනි රෝගී තත්ත්වයක් නොමැති බවටයි.මෙලෙස කොළඹ ජාතික රෝහල ඉදිරිපිට විරෝධතාවයේ නිරතවන්නේ බුලත්සිංහල - දිවලකඩ ප්‍රදේශයේ පදිංචි 16 හැවිරිදි යසිත් ධනංජය සහ ඔහුගේ පවුලේ ඥාතීන්.ධනංජය මීට මාස කිහිපයකට පෙර ගෙල ප්‍රදේශයේ මතුවූ රෝගී තත්ත්වයක් හේතුවෙන් කොළඹ පෞද්ගලික රෝහලක් වෙත යොමු වී ප්‍රථිකාර ලබා ගෙන තිබෙනවා.එහදී ඔහුට ප්‍රතිකාර කළ වෛද්‍යවරයා ප්‍රකාශ කර ඇත්තේ ධනංජයගේ ගෙල ප්‍රදේශයේ පිළිකා තත්වයක් වර්ධනය වී ඇති බවයි.මෙම වෛද්‍යවරයා කොළඹ පෞද්ගලික රෝහලකදී ලක්ෂ පහකට අධික මුදලක් අයකරමින් ශල්‍යකර්මයක් සිදු කළත් පසුව තම දරුවාගේ එක් අතක් සහ දෙපා අප්‍රාණික වූ බව මව්පියන් චෝදනා කළා.කෙසේ වෙතත් මහරගම පිළිකා රෝහලේ වෛද්‍යවරයෙකුට දරුවා යොමු කළ විට එම වෛද්‍යවාරයා ප්‍රකාශ කර ඇත්තේ ධනංජයට එවැනි රෝගී තත්වයක් නොමැති බවයි.